jkorsvik/nowiki_second_scrape_merged huggingface dataset:
Armand Swartenbroeks

Armand Joseph Antoine Alexis Swartenbroeks (født 30. juni 1892, død 3. oktober 1980) var en belgisk fotballspiller som deltok i de olympiske lekene 1920 i Antwerpen.
Swartenbroeks var med på det belgiske fotballaget som ble olympiske mestere under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang.


== OL-medaljer ==
1920  Belgia -  Gull i fotball (Belgia)


== Eksterne lenker ==
(en) Armand Swartenbroeks – Olympedia 
(en) Armand Swartenbroeks – Sports-Reference (OL-resultater – arkivert) 
(en) Armand Swartenbroeks – databaseOlympics.com (arkivert) 
(en) Armand Swartenbroeks – Transfermarkt 
(en) Armand Swartenbroeks – national-football-teams.com 
(en) Armand Swartenbroeks – EU-Football.info 
(en) Armand Swartenbroeks – Belgias fotballforbund
Oscar Verbeeck

Oscar Verbeeck (født 6. juni 1891 død 1971) var en belgisk fotballspiller som deltok i de olympiske lekene 1920 i Antwerpen.
Verbeeck var med på det belgiske fotballaget som ble olympiske mestere under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. De hadde en ledelse med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball for første gang.


== OL-medaljer ==
1920  Belgia -  Gull i fotball (Belgia)


== Eksterne lenker ==
(en) Oscar Verbeeck – Olympedia 
(en) Oscar Verbeeck – Sports-Reference (OL-resultater – arkivert) 
(en) Oscar Verbeeck – databaseOlympics.com (arkivert) 
(en) Oscar Verbeeck – Transfermarkt 
(en) Oscar Verbeeck – FootballDatabase.eu 
(en) Oscar Verbeeck – EU-Football.info 
(en) Oscar Verbeeck – Belgias fotballforbund
Skjellåkinna

Skjellåkinna (også skrevet Skjellåkinn) er et fjell helt vest i Alvdal kommune, på grensa til Folldal kommune i Innlandet fylke. Det har en høyde på 1 706 meter over havet.


== Fotnoter ==


== Referanser ==
Bibimbap

Bibimbap er en populær koreansk matrett. Ordet betyr «mikset ris». Bibim kom fra verbet bibida som betyr blander sammen, og bap betyr ris. 
Bibimbap serveres som en bolle med varm ris toppet med namul, som er sesongens grønsaker som regel ble lettkokt og krydret  på koreansk vis samt  gochujang (chilipepper-pasta). Et rått eller stekt egg og oppskåret kjøtt (som oftest storfekjøtt legges ofte på toppen. Ingrediensene røres sammen like før de skal spises og retten kan serveres både kald og varm.
Blant grønnsakene som det er vanlig å bruke i bibimbap er tynt oppskåren agurk,  squash, mu (rettich), sopp, doraji (flatklokke-rot), og tang, spinat, soyabønne-spirer og gosari (bregnestammer). Dubu (tofu), enten vanlig eller sautert, eller et salat-blad kan også legges til. Kylling eller sjømat kan erstatte kjøttet. For utseendets skyld blir grønnsakene plassert slik at fargespillet kommer godt fram.


== Variasjoner ==
En variasjon av retten er dolsot bibimbap (돌솥 비빔밥, der «dolsot» betyr «steinkjele») og er servert i en svært varm bolle mens et rått egg blir lagt i bollen for å koke. Bollen er så varm at du skal høre freselyd når noe kommer borti den. Jo lenger lyd, jo bedre. Før risen legges i bollen blir bunnen dekt med sesamolje, som gjør laget av ris som kommer i berøring med bollen gyllen brun og sprø.
I byen Jeonju, som er hovedstad i provinsen Nord-Jeolla, er kjent i hele Korea for sin versjon av bibimbap, og det er sagt at denne versjonen er basert på en oppskrift fra det tidligere koreanske hoffet.
Bibimbap er først nevnt i en kokebok uten kjent forfatter som heter Siuijeonseo fra sent på 1800-tallet. Der er navnet skrevet 부븸밥 (bubuimbap). I koreansk husholdning blir bibimbap laget på resteris, grønsaker og kjøtt.
Både fordi matretten er en representant for det koreanske kjøkken, og fordi retten er enkel å tilberede er bibimbap de siste årene blitt servert som flymat på reiser til og fra Sør-Korea.


== Galleri ==

		
		
		


== Se også ==
Heotjesabap
Nurungji


== Referanser ==


== Eksterne lenker ==
(en) Bibimbap – kategori av bilder, video eller lyd på Commons 
(en) Bibimbap – galleri av bilder, video eller lyd på Commons 
Video om Bibimbap
Oppskrift for vegetar-Bibimbab
Ler mer om Dolsot Bibimbap
Daily Chronicle

Daily Chronicle var en London-avis som ble grunnlagt i 1872. Avisen ble i 1876 oppkjøpt av Edward Lloyd for £30 000. Under en rekke ulike redaktører økte dens anséelse, deriblant under Henry Massingham og Robert Donald, som tok over i 1904. Under eierskapet til United Newspapers Limited i 1914 hadde avisen større salgstall enn The Times, The Daily Telegraph, Morning Post, Evening Standard og Daily Graphic til sammen.
Avisen var et organ for venstresiden innenfor det liberale partiet, og var en støttespiller til David Lloyd George og Storbritannias deltagelse i første verdenskrig. Avisen ble også kjent gjennom sin reporter Arthur Conan Doyle, og hans detektivhistorier om Sherlock Holmes.
Den 9. april 1918 desinformerte statsminister David Lloyd George det britiske underhuset om slagkraften til British Army. John Frederick Denison Maurice skrev et brev til ledende engelske aviser om dette, men istedenfor å granske anklagene ble Maurice tvunget til å trekke seg fra de militære styrkene. Han ble deretter ansatt som  krigs-korrespondent i avisen.
Dette fikk Lloyd George til å opprette en interessegruppe for å kjøpe avisen, og dermed kvitte seg med Maurice. Redaktøren trakk seg i protest mot det han oppfattet som sensur. Etter å ha tilhørt en rekke eiere, ble avisen i 1926 oppkjøpt av Sir David Yule.
I 1930 ble Daily Chronicle slått sammen med avisen The Daily News, til den nye avisen News Chronicle.


== Eksterne lenker ==
(en) Daily Chronicle – kategori av bilder, video eller lyd på Commons
Sålekinna

Sålekinna er et fjell vest for Femunden, mellom Tufsingdalen og Øversjødalen, på grensa mellom Os og Tolga kommune i Innlandet fylke. Fjellet har to topper: Den høyeste er Nordre Sålekinna, som ligger akkurat på kommunegrensen og har en høyde på 1 595 meter over havet, mens Sålekinntoppen, som ligger i Tolga, har en høyde på 1 591 moh. Fjellet er det høyeste i Os kommune.


== Referanser ==
Semla

Semla er det etruskiske navnet på den greske gudinnen Semele. Navnet er stundom feilstavet Semia. Hun var antagelig en jordgudinne. 
Hun var i henhold til etruskisk mytologi gift med Tinia, den øverste etruskiske gud, tilsvarende romernes Jupiter og grekernes Zeus. Med ham fikk hun sønnen Fufluns, en gud for plantelivet, lykke, vin, helse, og vekst for alle ting. Som sådan tilsvarte han greske Dionysos og deler mange av hans myter, inkludert fortelling om sin fødsel, som er en parallell til fortellingen om Zevs og Semele: Den gravide Semla ble drept av Tinia i form av hans lynstråle, men han fortsatte å bære fram den ufødte Fufluns ved å sy barnet inn i låret sitt og deretter føde ham selv. Imidlertid fortsatte Semla å opptre i kunstverk i tilknytning med den voksne Fufluns etter sin døde, noe som enten er mytologiens inkonsekvens eller en form for gjenoppstandelse.På et etruskisk speil fra 300-tallet f.Kr. er det avbildet en kvinne beskrevet som Semla som holder thyrsus (en stav) og kysser den unge Fufluns mens han omfavner henne. I tillegg er Apulu tilstede og holder en laurbærgren. En gutt eller en satyr med en liten hestehale spiller på fløyte.


== Referanser ==


== Litteratur ==
Bonfante, G.  & Bonfante, L. (1983): The Etruscan Language: An Introduction, Manchester & New York
Bonfante, Larissa, Swaddling, Judith (2006): Etruscan Myths, Austin: University of Texas Press
Grummond, Nancy Thomson de (2006): Etruscan Myth, Sacred History and Legend, University of Pennsylvania Museum of Archaeology and Anthropology
Pelophila borealis

Pelophila borealis er en av billene i delgruppen (underfamilien) rovløpere (Nebriinae) i familiegruppen løpebiller.


== Utbredelse ==
Pelophila borealis har en nordlig utbredelse og er vanligst lengst i nord og i fjellet. Den finnes i Nord-Europa, østover i Hviterussland og Russland. Og i Canada i Nord-Amerika. Finnes i Norge.


== Utseende ==
Pelophila borealis er mellom 9 og 12,5 millimeter lang.  
Dekkvingene er metallisk bronsefarget og nesten svart, med markerte sidekanter. Dekkvingene har markerte punktrekker (lengelinjer) og flere dype børstegroper. Halsskjoldet (ponotum) har en markert sidekant. Beina og hodet har samme farge som resten av billen.


== Levevis ==
Pelophila borealis finnes langs strender og elvebredder på leireholdig grunn. Larvene lever som rovdyr.
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Eksterne lenker ==
(en) Pelophila borealis i Encyclopedia of Life 
(en) Pelophila borealis i Global Biodiversity Information Facility 
(no) Pelophila borealis hos Artsdatabanken 
(sv) Pelophila borealis hos Dyntaxa 
(en) Pelophila borealis hos Fauna Europaea 
(en) Pelophila borealis hos Fossilworks 
(en) Pelophila borealis hos ITIS 
(en) Pelophila borealis hos NCBI 
(en) Kategori:Pelophila borealis – bilder, video eller lyd på Wikimedia Commons 
Pelophila borealis – detaljert informasjon på Wikispecies 
Pelophila borealis - Ground Beetles of Ireland
Rovløpere – Tree of Life (Nebriinae, Carabidae) engelskspråklig
Rovløpere – Database Carabidae of the World – engelskspråklig
Norsk entomologisk forening
Guilherme Paraense

Guilherme Paraense (født 25. juni 1884 død 18. april 1968) var en brasiliansk skytter som deltok i de olympiske leker 1920 i Antwerpen.
Paraense ble olympisk mester i skyting under OL 1920 i Antwerpen. Han vant 30 meter silhuettpistol foran Raymond Bracken fra USA. Han ble dermed Brasils første olympiske gullmedaljevinnere. Han var også med på det brasilianske laget som kom på tredjeplass i lagsytingen 50 meter militærrevolver bak USA og Sverige.   


== OL-medaljer ==
1920  Antwerpen –  Gull i skyting, 30 meter silhuettpistol
1920  Antwerpen –  Bronse i skyting, 50 meter militærrevolver lagskyting  Brasil


== Eksterne lenker ==
(en) Guilherme Paraense – Olympedia 
(en) Guilherme Paraense – Sports-Reference (OL-resultater – arkivert) 
(en) Guilherme Paraense – databaseOlympics.com (arkivert) 
(pt) Guilherme Paraense – Brasils olympiske komité
Huset Nemanjić

Huset Nemanjić var en serbisk fyrstefamilie som utgikk av Huset Vukanović og kongedømmet Raška, men som skapte seg en egen dynastisk maktplattform som herskere av middelalderen Zeta – omtrent dagens Montenegro.
Grunnleggeren, kong Stefan I Nemanja Vukanović av Raška, brakte det serbiske kongedømmet til et midlertidig høydepunkt. Han grunnla ikke bare Huset Nemanjić, men ble også opphøyet til ortodoks helgen. Han var fra Ribnica (Podgorica), og tillot opprettelsen av et underlagt, men enhetlig fyrstedømme Zeta som omfattet omtrent samme territorium som dagens Montenegro. I 1219 ble Stefan Is sønn Đorđe Nemanjić utropt til konge av Duklja-Zeta. Siden Zeta-herskerne også språklig og kulturelt var serbere, kan vi nå snakke om et tvillingkongedømme med sterk serbisk kulturell identitet. I denne perioden skjedde det spesielt stor klosterbygging med kongelig støtte.
Dynastisk strid var derimot uløselig knyttet til høymiddelalderen, og under kong Stefan Uroš IV Dušan av Raška ble oppløsningstendensene i den serbiske staten så åpenbare, at Zeta etterhvert gled ut av nemanjićenes grep. Da Stefan Uroš IV Dušan døde i 1355 overtok en lokal, «montenegrinsk» høvdingefamilie – Huset Balšić – året etter å tilkjempe seg makten i Zeta under sin første konge Balša I.


== Litteratur ==
Stanislaus Hafner (utg.): Stefan Nemanja nach den Viten des hl. Sava und Stefans des Erstgekrönten. (= Serbisches Mittelalter - Altserbische Herrscherbiographien I ; = Slavische Geschichtsschreiber. 2). Styria, Graz 1962, Mal:DNB.
Stanislaus Hafner (utg.): Danilo II. und sein Schüler: Die Königsbiographien. (= Serbisches Mittelalter - Altserbische Herrscherbiographien II ; = Slavische Geschichtsschreiber. 9). Styria, Graz 1976, ISBN 3-222-10553-7.


=== Allmen fremstilling ===
Robert Weege: Die Nemanjiden. Beginn, Grösse und Ende eines Staates. Velhagen & Klasing 1939 (2 Bde.)
Georg Ostrogorsky 1952: Geschichte des Byzantinischen Staates.


=== Enkeltstudium ===
Eva Haustein: Der Nemanjidenstammbaum. Studien zur mittelalterlichen serbischen Herrscherikonographie. Dissertasjon. Universität Bonn, 1984.
Kushinagar (distrikt)

Kushinagar (hindi: कुशीनगर जिला, urdu: کُشی نگر) er et distrikt i den indiske delstaten Uttar Pradesh. Distriktets hovedstad er Padrauna. 


== Demografi ==
Ved folketellingen i 2011 var det 3 560 830 innbyggere i distriktet, mot 2 893 196 i 2001. Den urbane befolkningen utgjør 4,72 % av befolkningen.
Barn i alderen 0 til 6 år utgjorde 15,49 % i 2011 mot 20,27 % i 2001. Antallet jenter i den alderen per tusen gutter er 955 i 2011. 


== Referanser ==


== Eksterne lenker ==
Offisielt nettsted 
(en) Kushinagar district – kategori av bilder, video eller lyd på Commons
Hard Rock Café Oslo

Hard Rock Café Oslo var en del av den amerikanske restaurantkjeden Hard Rock Cafe. Den holdt til i Oslo.


== Bakgrunn ==
Det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Oslo ble åpnet 12. desember 2005. Beliggenhet var sentralt i byen, i Groschgården i Karl Johans gate, mellom Grand Hotell og slottet, og stedet hadde tre etasjer. Det ble lagt ned i desember 2021, delvis som en følge av koronapandemien.


== Mest prestisjefylte klenodier ==
Madonnas drakt fra filmen Body of Evidence.
Jimi Hendrix sin vest som han brukte i 1960-årene.
Elvis Presleys polkadot-skjorte som han fikk skreddersydd i Las Vegas.
Jimmy Page (Led Zeppelin) sin fiolinbue.
Elton Johns hatt, som han brukte i videoen til «Chloe» fra 1981.
Kurt Cobains flanellskjorte
Slash (Guns N’ Roses) sin t-skjorte, med teskten «Guess what I just did... ..Guns n roses».
John Lennons Kawlabo instrument.
Alex Van Halens drakt, som ble brukt under opptakene av Van Halens første LP.
Bonos jakke, som ble kjøpt på en veldedighetsauksjon i London i 1991.


== Galleri ==

		
		
		


== Referanser ==


== Eksterne lenker ==
(en) Offisielt nettsted 
(en) Hard Rock Cafe, Oslo – kategori av bilder, video eller lyd på Commons
Deoria (distrikt)

Deoria (hindi: देवरिया जिला) er et distrikt i den indiske delstaten Uttar Pradesh. Distriktets hovedstad er Deoria. 


== Demografi ==
Ved folketellingen i 2011 var det 3 098 637 innbyggere i distriktet, mot 2 712 650 i 2001. Den urbane befolkningen utgjør 10,23 % av befolkningen.
Barn i alderen 0 til 6 år utgjorde 14,37 % i 2011 mot 19,01 % i 2001. Antallet jenter i den alderen per tusen gutter er 948 i 2011. 


== Byer ==


== Referanser ==


== Eksterne lenker ==
Offisielt nettsted 
(en) Deoria district – kategori av bilder, video eller lyd på Commons
Huset Balšić

Huset Balšić var av en montenegrinsk fyrstehus og lyktes i 1356 å tilkjempe seg makten i staten Zeta. Deres makt varte i drøye 100 år og dekket områdene i det sørlige Montenegro og det nordlige Albania.


== Bakgrunn ==
Historikere er usikre på hvor familien opprinnelig stammer fra, de er i skriftlige kilder første gang nevnt et rettighetsbrev fra Stefan Uroš V av Serbia, datert 29. september 1360. Ifølge den muntlige tradisjon stammer de fra Vuk Nemanjić.


== Makten i Zeta ==

Etter at kong Stefan Uroš IV Dušan av den serbiske staten Raška døde i 1355, lyktes Balša I å ta makten sammen med sine tre sønner i den vestlige delen av Zeta. Han var opprinnelig en lokal lavadelsmann da bare eide en landsby i området ved Shkodërsjøen, på grensen mellom dagens Montenegro og Albania. DE sikret seg eiendommene til den serbiske adelsmannen (gospodin)  Žarko og myrdet voivode og čelnik Đuraš Ilijić, som samlet hadde hatt kontrollen over nedre og øvre Zeta. Balša I døde samme år, men sønnene Balšić-brødrene, videreførte styret av provinsen som strakk seg fra Podgorica, Budva, Bar og Skadar.Dermed gikk makten over fra det serbiske Huset Nemanjić til den nye, lokale fyrstefamilien, og de lyktes i å løfte seg fra sitt tidligere lavadelsskap til å bli lokale fyrster.Balšić-brødrene lyktes i å bekjempe fyrstene av Hercegovina og erobre Kotor, Skadar; og Prizren i 1385. De fremmet handel og innførte dinaren som felles valuta langs hele kysten. Republikken Venezia fikk derimot fotfeste i Kotor (Catarro) på 1300-tallet, og føydalherrene i Onogošt (Nikšić) lot seg også overtale til å støtte venetianerne. Fra denne tiden var det lokale Huset Crnojević i Onogošt en konstant, venetiansk-støttet trussel mot Balšić'ene, som nå også stod foran trusselen fra Det osmanske rike og led et knusende militært nederlag mot tyrkerne allerede i 1385.


== Over mot Serbia ==
Balšić-herskernes allianse med Serbia førte i lengden til nederlag i kampen mot osmanene, men i mellomtiden spilte Đurađ II Stracimirović Balšić et dyktig, oppholdende diplomatisk spill mellom venetianerne og tyrkerne. I 1403 gikk herskerne i Zeta offisielt over til serbisk, ortodoks kristendom som statsreligion. Fra 1421 til 1451 var Zeta direkte styrt av serbiske ledere. I 1451 manøvrerte Huset Crnojević seg endelig til makten i Zeta, og Balšić-dynastiets tid var over.


== Referanser ==
Azamgarh (distrikt)

Azamgarh (hindi: आज़मगढ़ ज़िला, urdu: اعظم گڑھ ضلع) er et distrikt i den indiske delstaten Uttar Pradesh. Distriktets hovedstad er Azamgarh. 


== Demografi ==
Ved folketellingen i 2011 var det 4 616 509 innbyggere i distriktet, mot 3 939 916 i 2001. Den urbane befolkningen utgjør 8,52 % av befolkningen.
Barn i alderen 0 til 6 år utgjorde 14,75 % i 2011 mot 20,21 % i 2001. Antallet jenter i den alderen per tusen gutter er 949 i 2011. 


== Byer ==


== Referanser ==


== Eksterne lenker ==
Offisielt nettsted 
(en) Azamgarh district – kategori av bilder, video eller lyd på Commons
EM i friidrett 2002 – Tikamp menn

Dette er de offisielle resultatene for øvelsen Tikamp herrer ved EM i friidrett 2002 i München, Tyskland.
Norge var ikke representerte i øvelsen. 


== Resultater ==


== Eksterne lenker ==
Resultater
Morris Fisher

Morris Fisher (født 4. mai 1890 i Ohio, død 23. mai 1968 i Honolulu på Hawaii) var en amerikansk skytter som konkurrerte under OL 1920 i Antwerpen og OL 1924 i Paris.
Fisher ble olympisk mester i skyting tre ganger under OL 1920 i Antwerpen. Han vant både den individuelle og lagskytingen i 300 meter rifle. Han var også med på det amerikanske laget som vant lagskytingen 300 meter armégevær liggende. Fire år senere, under OL 1924 i Paris vant han to gullmedaljer, individuelt og i lagskyting med frigevær.


== OL-medaljer ==
1920  Antwerpen –  Gull i skyting, 300 meter rifle
1920  Antwerpen –  Gull i skyting, 300 meter rifle lagskyting (USA)
1920  Antwerpen –  Gull i skyting, lagskyting 300 meter armégevær liggende (USA)
1924  Paris –  Gull i skyting, frigevær
1924  Paris –  Gull i skyting, frigevær lagskyting (USA)


== Eksterne lenker ==
(en) Morris Fisher – Olympedia 
(en) Morris Fisher – Sports-Reference (OL-resultater – arkivert)
Balša I

Balša I var en serbisk eller montenegrinsk høvding som i 1356 lyktes å tilkjempe seg makten i staten Zeta (Montenegro). Han grunnla dermed Huset Balšić, som hersket i Zeta i drøye hundre år.
Etter at keiser Stefan Uroš IV Dušan døde i 1355, lyktes det Balša å ta makten i den sydlige delen av Zeta. Balša kjempet mot fyrstene av Hercegovina og erobret Kotor, Skadar og etterhvert Prizren i Kosovo i 1385. Han fremmet handel og innførte dinaren som felles valuta langs hele kysten. Venezia fikk derimot fotfeste i Kotor (Catarro) på 1300-tallet, og føydalherrene i Onogošt (Nikšić) lot seg også overtale til å støtte venetianerne. Fra denne tiden var det lokale Huset Crnojević i Onogošt en konstant, venetiansk-støttet trussel mot Balšić-ene, som nå også stod foran trusselen fra Det osmanske rike.
Han ble etterfulgt av sin sønn Đurađ I av Zeta.
Cheomseongdae

Cheomseongdae er et astronomisk observatorium i Gyeongju i Sør-Korea. Cheomseongdae betyr tårnet for stjerneobservasjoner på koreansk. Cheomseongdae er et av Øst-Asias eldste fremdeles eksisterende observatorier i sitt slag og en av de eldste vitenskapelige installasjonene i verden. Den daterer seg tilbake til 7. århundre og til kongedømmet Silla og dets hovedstad som lå i Gyeongju. Cheomseongdae ble klassifisert som landets nasjonalskatt nr. 31 den 20. desember 1962.


== Overblikk ==
Ifølge Samguk Yusa ble Cheomseongdae konstruert under Dronning Seondeok (632-647) nær kongedømmets hovedstad. Tårnet består av 362 biter av granitt som noen mener skal representere månekalenderens 362 dager. Noen undersøkelser av tårnet har konkludert med at det finnes 366 steinerblokker. Det består av 27 sirkulære lag med steiner (noen mener dette har å gjøre med at Dronning Seondeok var ansett som den 27. herskeren av Silla) rundt en firkantet kjernestruktur. 12 av lagene er nedenfor vinduet og 12 er over.
Tårnet er 5,7 meter i diameter ved foten og 9,4 meter høyt og fylt opp med jord opp til vindusnivået. Konstruksjonsmetoden er den samme som for tempelet Bunhwangsa i Gyeongju.
Noen mener at Cheomseongdae ikke var egnet for astronomiske observasjoner. Andre mener at tårnet ble benyttet til astrologi og ikke astronomi, selv om det i sin samtid var liten forskjell på dette.
Noen vitenskapsmenn mener at Cheomsongdae sitt utseende var sterkt influert av buddhisme, og viser til likhetene med Mount Sumeru som er verdens senter i henhold til buddhistisk mytologi.


== Noter ==


== Referanser ==
Jeon, Sang-woon.  (1998). A history of science in Korea.  Seoul:Jimoondang.  ISBN 89-88095-11-1
!Nha, Il-seong. Silla's Cheomseongdae. (2001) Korea Journal 41(4), 269-281 (2001)
E-Korea Journal: Song, Sang-Yong. A brief history of the study of the Ch'ŏmsŏng-dae in Kyongju; Korea Journal 23(8), 16-21 (1983)


== Eksterne lenker ==
Historisk arkitektur
Turistinformasjon om Cheomsongdae
Mau (distrikt)

Mau (hindi: मऊ ज़िला, urdu: مئو ضلع) er et distrikt i den indiske delstaten Uttar Pradesh. Distriktets hovedstad er Mau. 


== Demografi ==
Ved folketellingen i 2011 var det 2 205 170 innbyggere i distriktet, mot 1 853 997 i 2001. Den urbane befolkningen utgjør 22,66 % av befolkningen.
Barn i alderen 0 til 6 år utgjorde 14,85 % i 2011 mot 20,17 % i 2001. Antallet jenter i den alderen per tusen gutter er 946 i 2011. 


== Byer ==


== Referanser ==


== Eksterne lenker ==
Offisielt nettsted 
(en) Mau district – kategori av bilder, video eller lyd på Commons
Cavtat

Cavtat (italiensk: Ragusavecchia) er en kystby i det sørøstligste Kroatia, i Dubrovnik-Neretva fylke. Byen er senter for kommunen Konavle, og ligger 20 km nordøst for grensen mot Montenegro. Den har drøye 2 000 innbyggere, og er i dag en turistby ikke langt fra Dubrovnik lufthavn. 
Cavtat ble grunnlagt av grekerne som Epidaurus og kom i 228 f.Kr. under romersk styre. Under de slaviske invasjonene fra 600-tallet ble byen ødelagt, og innbyggerne grunnla byen Ragusa (Dubrovnik) på et sikrere sted, 15 km lengre nordvest.
Den har historisk vært underlagt en rekke stater – de serbiske statene Raška og Zeta i høymiddelalderen, deretter tidvis Hercegovina og ikke minst handelsrepublikken Venezia på 1400-tallet.
Cavtat og området Konavle var et viktig jordbruksområde med dyrking av hvete i middelalderen og moderne tid. Området har mye kalkstein og frodig vegetasjon.


== Eksterne lenker ==
Offisielt nettsted 
(en) Cavtat – kategori av bilder, video eller lyd på Commons